Maxima grupė|  |
| Forma | UAB |
| Pramonė | Mažmeninė prekyba |
| Įkurta | 2007 m. |
| Centrinė būstinė | Savanorių pr. 5,03116 Vilnius |
| Vietų skaičius | >1500 |
| Aptarnaujama teritorija | Bulgarija, Estija, Latvija, Lenkija, Lietuva |
| Svarbiausi darbuotojai | Gen. dir. Manfredas Dargužis |
| Pajamos | 5 153,7 mlrd. EUR (2022) |
| Darbuotojų | 38 256 (2022) |
| Holdingas | Vilniaus prekyba |
| Padaliniai | UAB „Radas"„Emperia Holding"UAB „Maxima International Sourcing" |
| Tinklalapis | MaximaGrupe.EU |

 *Kitos reikšmės – Maxima (reikšmės).*
**Maxima grupė** – lietuviška mažmeninės prekybos įmonė. Valdo >1500 parduotuvių Lietuvoje, Latvijoje, Estijoje, Lenkijoje ir Bulgarijoje.

Parduotuvės Baltijos šalyse vadinasi „Maxima", „T-Market" Bulgarijoje, „Stokrotka" Lenkijoje.

Baltijos šalyse ir Lenkijoje el. parduotuvė yra „Barbora". Nuo kovo 4 d. 2024 m. Lenkijoje ji nustoja veikti.

Istorija
--------

„Maxima" XXX Kaune
1992 m. Vilniuje atidarytos parduotuvės su skirtingais pavadinimais, vėliau išaugusios į Vilniaus prekybos tinklą.

1998 m. Vilniuje atidaryta pirmoji parduotuvė „Maxima". 1998–2005 m. sukurtas mažmeninės prekybos tinklas, sudarytas iš skirtingų dydžių parduotuvių „Minima", „Media", „Maxima" (nuo 2005/2006 m. „Maxima" X, XX, XXX, XXXX).

1998 m. projektuotuota „Maxima" Mindaugo gatvėje, atidaryta 1999 m. birželio pab. „Maxima" įrengta buvusioje 8600 m² „Vilniaus baldų" parduotuvėje. Rekonstrukcijos projektą sukūrė šio pastato autorė VGTU Architektūros katedros profesorė Elena Nijolė Bučiūtė. Po rekonstrukcijos išsaugota unikali pastato dalis – metalinė erdvinė stogo struktūra (statant pirminį pastatą – pirmąsyk įgyvendinta Sovietų Sąjungoje).

2000 m. tinklas žengė į Latviją ir Estiją. 2005 m. su „T-Market" prekės ženklu startavo Bulgarijoje.

2005–2006 m. visos „Minima", „Mini Maxima", „Media", „Saulutė" parduotuvės pertvarkytos į „Maxima". Priklausomai nuo dydžio ir prekių asortimento, parduotuvės išskirtos į X, XX ir XXX.

2007 m. įsteigta įmonė „Maxima grupė".

2011 m. pabaigoje leista įsigyti 24-ių parduotuvių tinklą Lenkijoje „Aldik". 2011 m. Vilniuje pradėjo veikti elektroninė parduotuvė „e-Maxima".

2013 m. lapkričio 21 d. Rygoje „Maxima XX" sugriuvo, kilo Zolitūdės tragedija. Žuvo 54 žmonės, dešimtys sužeista.

2017 m. įsigijo UAB „Radas", kuriai priklauso įmonė „Barbora".

2018 m. už 276 mln. eurų įsigijo 93,7% „Emperia Holding", valdančios mažmeninės prekybos tinklą „Stokrotka". „Maxima Grupė" pranešė, kad sujungs valdomus tinklus Lenkijoje – prie prekybos tinklo „Stokrotka" bus prijungtas 2012 m. įsigytas tinklas „Aldik".

2019 m. „Aldik" ir „Stokrotka" prekybos tinklai apvienyti pavadinimu „Stokrotka".

2019 m. sausio 31 d. įsteigta dukretinė įmonė UAB „Maxima International Sourcing", kuri teikia centralizuotas tiekimo, pirkimo ir derybų paslaugas prekybos tinklams „Maxima" (Baltijos šalyse), „Stokrotka" (Lenkijoje) ir „T-Market" (Bulgarijoje), vysto privačius prekės ženklus bei vykdo didmeninės prekybos veiklą. Bendrovė neturi dukterinių ir asocijuotųjų įmonių, nepriklauso jokioms verslo asociacijoms.

Rinkos dalis
------------

Parduotuvių žemėlapis
Grupė užima apie 30,7% Lietuvos, 23,5% Latvijos, 15,3% Estijos, "Stokrotka" 2,3% Lenkijos, "T-Market" 2,6% Bulgarijos mažmeninės prekybos rinkos.

Detalesnė informaciją apie penkiose šalyse veikiančias Maxima Grupės valdomas įmones, remiantis Konsoliduotaja 2022 m. ataskaita:

|  | Lietuvos vėliava Lietuva | Latvijos vėliava Latvija | Estijos vėliava Estija | Bulgarijos vėliava Bulgarija | Lenkijos vėliava Lenkija | E.prekyba | Iš viso |
| --- | --- | --- | --- | --- | --- | --- | --- |
| Parduotuvių skaičius (2022) | 251 | 172 | 83 | 112 | 916\* | - | 1534 |
| Darbuotojų skaičius (2022) | 12 006 | 6 371 | 3 205 | 2 309 | 12 398 | 1 656 | 37 945\*\* |
| Apyvarta Eur (2022) | 1 985 mln. | 975 mln. | 546 mln. | 239 mln. | 1 395 mln. | 56 mln. | 5 196\*\*\* mln. |

\*įskaitant 86 franšizines parduotuves.
\*\*iš viso Maxima grupės valdomose įmonėse 2022 metais dirbo 38 256 žmonės.
\*\*\*konsoliduota Maxima grupės apyvarta, eliminavus grupės įmonių tarpusavio sandorius, 2022 metais buvo 5 153,7 mln. Eur.

Vadovai
-------

* iki 2008 m. Gintaras Marcinkevičius;
* 2008 m. gruodį – 2014 m.: Mindaugas Bagdonavičius;
* 2014 m. birželį – 2016 m.: Neringa Janavičiūtė
* 2016 m. gegužė – 2017 m.: Alvydas Šustikas
* 2017 m. vasaris. – 2018 m.: Robertas Čipkus
* 2018 m. vasaris – 2019 m.: Dalius Misiūnas
* 2019 m. gegužė – 2020 m.: Jolanta Bivainytė
* 2020 m. spalis – 2022 lapkritis: Mantas Kuncaitis
* 2022 m. lapkritis – 2023 birželis: Agnė Voverė
* 2023 birželis – dabar: Manfredas Dargužis

Šaltiniai
---------

1. ↑
2. ↑  „Veiklos rezultatai" (PDF). *Maxima Grupė*. Nuoroda tikrinta 2018-08-08.
3. ↑  „Visos "VP Market" parduotuvės taps "Maxima"". sekunde.lt. 2005-11-02. Nuoroda tikrinta 2023-06-09.
4. ↑  „Maxima grupei" leista įsigyti Lenkijos prekybos tinklą
5. ↑  „Tragedija Rygoje: sugriuvo 'Maxima', žuvo mažiausiai 54 žmonės". *Kauno diena*. Nuoroda tikrinta 2017-06-26.
6. ↑  „„Maxima Grupė" įsigijo „Barborą"". *Verslo žinios*. Nuoroda tikrinta 2017-06-26. `{{cite web}}`: Cite has empty unknown parameter: `|1=` (pagalba)
7. ↑  „„Maxima Grupė" įsigijo lenkų prekybos tinklą „Stokrotka"". *15min*. Nuoroda tikrinta 2018-08-08.
8. ↑  „„Maxima Grupė" jungia savo prekybos tinklus Lenkijoje". *15min*. Nuoroda tikrinta 2018-08-08.
9. ↑  *maximasourcing.eu*. Nuoroda tikrinta 2023-07-26. `{{cite web}}`: Missing or empty `|title=` (pagalba)
10. ↑  „Maxima grupė" (PDF).  *www.maximagrupe.eu*. Nuoroda tikrinta 2023-04-07.
11. ↑
12. ↑
13. ↑
14. ↑
15. ↑
16. ↑
17. ↑


|  |  |
| --- | --- |
|  | **Vikiteka: Maxima grupė** – vaizdinė ir garsinė medžiaga  |